اسلام آباد : نیب انا پوسکن آ کانود نافذالعمل مس‘ ترمیمی ایکٹ 2023 انا گزٹ نوٹیفکیشن جاری کننگا‘ کانود آن حکمران جماعت و سیوتی تا پد تموک التوا انکوائری انویسٹی گیشن تا بند مننگ ناکسر ساف مسنے‘ پوسکن آ کانود اٹ چیئرمین نا واکداری تے ودفنگانے‘ کیس و انویسٹگیشن ءِ بند کننگ کیک‘ نیب انا سیکشن 5 آن چَپ جوڑ کروک کل کرپشن کیس تے بند کننگک‘ چیئرمین تون کرپشن کیس تا انکوائریز انویسٹی گیشن ءِ بند کننگ‘تعلقدار ادارہ غاتیا راہی کننگ نا واکداری مریک۔ چیئرمین نیب ساڑی متو تو ڈپٹی چیئرمین تون کل واکداری مریرہ‘ صدر مملکت نا نمن مننگ آن پد نیب ترمیمی ایکٹ 15مئی ءِ پارلیمنٹ نا اسیجائی دیوان آن منظور کرفنگاسس۔
(آن لائن)
